ઉનાળામાં સાંજે કે વહેલી સવારે મુંબઈના જુદા જુદા વિસ્તારમાં ચાલવા જતા આટલા વૃક્ષો તો તેમના રંગ અને સુગંધનો વૈભવ જોઈને સહજતાથી ઓળખી જ જવાય. તમારા શહેર કે તેની આસપાસ કુદરતી સૌંદર્ય વેરાયેલું પડ્યું હશે જો તેને જોવા માટે સમય કાઢો તો ઉનાળાનો તાપ એટલો આકરો નહીં લાગે. શક્ય છે કે તમે વસંતની અને ઉનાળાની રાહ જોવા લાગશો મારી જેમ. જો કે કુદરતનો આનંદ મેળવવા આપણે ઉપભોક્તાવાદ છોડી નમ્ર બનીને કુદરત સાથે જીવતાં શીખવું પડે. હમણાં તો રજાઓ આવી રહી છે ત્યારે વનવગડામાં મોબાઈલ બંધ કરી આંખ,કાન અને નાક સાથે ખુલ્લાં મને ફરવા જાઓ. વસંત સાથે સમય વીતાવો, વસંતનાએ ફોટાઓ મોબાઈલમાં પાડીને લોકોને મોકલવા કરતાં તેને હૈયે ભરી લેશો તો આખુંય વરસ વસંત બની રહેશે. સૌને વસંતની શુભેચ્છાઓ